|  |  |
| --- | --- |
| **2. Tantárgy** neve: **Jogi alapismeretek NBG\_GI989K2** | **Kreditértéke: 2** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”100 % elmélet** | |
| A **tanóra típusa: előadás** és **óraszáma**: **30 óra** az adott **félévben**,  Az adott ismeret átadásában alkalmazandó **további** **módok, jellemzők** | |
| A **számonkérés** módja: **kollokvium.**  Az ismeretellenőrzésben alkalmazandó **további módok**:- | |
| A tantárgy **tantervi helye**: **1. félév** | |
| Előtanulmányi feltételek: - | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| **Atárgy célja és ismeretanyaga:**  A kurzus célja, hogy a gyógypedagógus hallgatók megismerjék a jog fő területeit és attribútumait, a rendszer alapfogalmait, alapvető kategóriáit, valamint hogy elsajátítsák a legnélkülözhetetlenebb a köznevelési intézményrendszer hatókörébe esők jogaira, kötelességeire vonatkozó ismereteket, különös tekintettel, a fogyatékossággal élő személyek jogaira.  **Főbb területek:**   * A jog megismerésének eszközei, a jogforrási hierarchia, a jogalkotás struktúrája. * A jogágak elkülönülése, alapvető ismérveik, a jogrendszer tagozódása. A jogcsaládok. A jogalkalmazás és annak gyakorlata. * Eljárásjogi szabályok és a hazai bírósági rendszer. A polgári jog alapelvei és annak gyakorlati alkalmazhatósága. Polgári jog a jogrendszerben. Az új Polgári Törvénykönyv szerepe, helye és jelentősége a magyar jogrendszerben. * A személyek joga. Jogi személyek általános jellemzői. Magánjogi és közjogi jogi személyek. Az ember, mint jogalany. Jogképesség, cselekvőképesség, a fogyatékos emberek és hozzátartozóik jogai és érdekei. * A gyermekek jogai a New York-i egyezmény alapján * Szülői felügyeleti jog, tartalma, megszűnése/megszüntetése * Rokontartás, gyermektartás, gyermek anyagi jóllétének biztosítása * A gyermekvédelem hazai rendszere, örökbefogadás, gyámság * A köznevelési rendszer intézményei, egy intézmény létrejötte és megszűnése. Az alapító okirat formai és tartalmi követelményei * A gyermek/tanuló, a pedagógus és a szülő jogai és kötelességei. A tankötelezettség, kiemelten az akadályozott tanulókra vonatkozó tankötelezettségi szabályozás * A köznevelési intézmények működési rendje (SZMSZ, házirend, nevelési/pedagógiai program) * A köznevelési intézményekben nyilvántartott és kezelt személyes és különleges adatok * A fogyatékos emberekkel kapcsolatos nemzetközi irányelvek és jogok * A fogyatékos személyeket érintő hazai jogi szabályozás * A kiemelt figyelmet igénylő gyermekek/tanulók ellátására vonatkozó jogi szabályozás | |
| A **2-5** legfontosabb *kötelező,* illetve *ajánlott***irodalom:** | |
| **Kötelező irodalom**   * Bíró György (2009): Jogi ismeretek. Novotni Kiadó Miskolc * Bíró György (szerk.)(2013): Általános tanok és a személyek joga. Novotni Kiadó Miskolc, * 1997. évi XXXI. törvény a gyermekek védelméről és a gyámügyi igazgatásról * A nemzeti köznevelésről szóló 2011. évi CXC törvény * 1998. évi XXVI. törvény a fogyatékos személyek jogairól és esélyegyenlőségük biztosításáról * 15/2013 EMMI rendelet a pedagógiai szakszolgálati intézmények működéséről   **Ajánlott irodalom**   * Petrik Ferenc (szerk.)(2013): Polgári jog I-III. Kommentár a gyakorlat számára (a 2013. évi V. törvény, az új Ptk. kommentárja) - Harmadik kiadás HVG-ORAC Lap-és Könyvkiadó Kft. Bp. * Kondorosi Ferenc- Visegrády Antal (2012): A jog társadalmi küldetése az európai integráció és globalizáció korában. Complex Kiadó Bp. * A gyermekek jogairól szóló ENSZ Egyezmény – 1989. november 20 | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| **Kialakítandó kompetenciák**   1. **tudás**  * Tisztában van a fogyatékos emberekkel foglalkozó intézményrendszer és szolgáltatások működési elveivel és gyakorlatával, a szolgáltatásokkal kapcsolatos jogszabályi, finanszírozási háttérrel, ismeri továbbá a fogyatékos emberekkel kapcsolatos nemzetközi irányelveket és az alapvető emberi jogokat. * El tudja különíteni az egyes jogágakat, meg tudja határozni az eljárási részvevőket, a hétköznapi életben előforduló szerződésfajtákat el tudja biztosan különíteni egymástól, a főbb közjogi szereplőkkel és az államszervezet rendjével és működésével tisztában van. * Az adott szakterületen a folyamatok összefüggéseit, kapcsolódásait ugyancsak ismeri, rendelkezik az ehhez szükséges elméleti és módszertani alapokkal és gyakorlati ismeretekkel.  1. **képességek**  * Képes a fogyatékosságügyi szakmapolitikai dokumentumok értelmezésére, az ellátórendszer finanszírozásának átlátására, adott esetben pályázatok írására, valamint a fogyatékos személyek és a szakma érdekeinek képviseletére az intézményrendszerek és szolgáltatások területén. * A jogtudomány területen önálló ismeretszerzésre, irodalomkutatásra, a tények feltárására és rendszerezésére, adatgyűjtésre és azok feldolgozására képes. * A releváns folyamatokra vonatkozó elméletek és módszerek alapján a tények részletes elemzésére, alapvető összefüggések feltárására, önálló következtetések, kritikai észrevételek megfogalmazására, döntés-előkészítő javaslatok megfogalmazására, rutin- és részben ismeretlen környezetben is alkalmas. * Ezen túlmenően saját álláspontját ki tudja alakítani és nehézség nélkül azt a vitákban meg tudja szakmai érvekkel védeni.  1. **attitűdök**  * Elfogadja a fogyatékossággal élő személyek jogairól szóló ENSZ egyezmény elveit és törekszik azok megvalósítására munkája során. * Az emberi jogi megközelítésből kiindulva tiszteletben tartja és képviseli a fogyatékos emberek és hozzátartozóik jogait és érdekeit. * A “Semmit rólunk nélkülünk” elv értelmében támogatja és elősegíti a fogyatékos emberek minél aktívabb részvételét, és önrendelkezésük megvalósulását az őket érintő folyamatokban. * Munkája során alkalmazza az emberi jogi megközelítést, jogszabályi ismereteinek – az adott kontextusban történő – aktivizálásával. * Nyitott az új, innovatív megoldásokra a jogi problémák kezelésében. Az általános szemléleten túl, munkájában figyelembe veszi a szélesebb körű jogi környezetet is. Átfogó szemlélettel vizsgálja a jogi folyamatok változásait.  1. **autonómia és felelősség**  * Felelősséget vállal a fogyatékos személyekért, a gyógypedagógiai folyamatok, tevékenységek tervezése során hozott döntéseiért és gyógypedagógiai tevékenységének következményeiért. * Felelősséget vállal a fogyatékos személy felelősségérzetének, önállóságának, autonómiájának kialakításáért. * A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál. * Munkáját team-ben végezni, szakmai műhelyekben aktívan vesz részt. | |
| **Tantárgy felelőse: Dr. Román Róbert PhD. főiskolai docens** | |
| **Tantárgy oktatásába bevont oktató:** | |